Burry Stander-saak hervatBurry Stander Foto: Facebook Die saak teen ŉ minibustaxibestuurder wat glo die Olimpiese bergfietsryer, Burry Stander, doodgery het, gaan Donderdag in die Port Shepstone-landdroshof hervat. Njabulo Nyawose het Stander (25) na bewering op 3 Januarie tydens ŉ oefenrit by Shelley Beach aan die kus van KwaZulu-Natal raakgery. Stander het by die 2012 Olimpiese Spele in Londen die vyfde plek in die bergfietsrywedren behaal. Hy het by die Beijing Spele, as 20-jarige, 15de geëindig. Hy het die daaropvolgende seisoen bekendheid verwerf toe hy die onder-23-titel in die Bergfiets Wêreldbeker ingepalm het. In 2011 het Stander die eerste Suid-Afrikaner geword om die Cape Epic in die Wes-Kaap saam met mede-fietsryer, Christoph Sauser van Switserland, te wen. Die paar het hul titel in 2012 verdedig. – SAPA